ai4bharat/Pralekha huggingface dataset:
کانکنی کی وزارت
کان کنی سے متعلق سرگرمیوں سے متاثرہونے والے علاقوں کو فائدہ پہنچانے کی غرض سے
ڈسٹرکٹ منرل فاؤنڈیشن ٹرسٹ 
ایم ایم ڈی آر قانون مجریہ 1957کی دفعہ 9بی ، ریاستی سرکار کو یہ اختیار دیتی ہے کہ وہ کان کنی سے متعلق سرگرمیوں سے متاثرہونے والے عوام اورعلاقوں کو فائدہ پہنچانے کی غرض سے کان کنی سے متاثرہ سبھی ضلعوں میں ، ڈسٹرکٹ منرل فاؤنڈیشن ٹرسٹ قائم کرے ۔ ڈی ایم ایف ک ےتحت فنڈس ، متعلقہ ضلعوں میں حاصل کئے جاتے ہیں اورڈی ایم ایف ان فنڈس کو پی ایم کے کے کے وائی کے تحت پروجیکٹوں پرعمل درآمد کی غرض سے رہنما خطوط ک ےمطابق استعمال کرنا ، اس لئے مستفدین کی کل تعداد کے بارے میں معلومات اوران علاقوں میں آباد اصل باشندوں کی تعداد ، جن کی اس اسکیم کے تحت بازآبادکاری کی گئی ہے ، سے متعلق معلومات اوراطلاعات متعلقہ ضلع حکام تیارکرتے ہیں ۔
بموجب آرڈرمورخہ 16ستمبر 2015 جاری کی گئیں پی ایم کے کے کے وائی رہنما ہدایات کے مطابق ، دی ایم ایف کے تحت اکٹھا کی گئی رقم کو کان کنی سے متاثرہ علاقوں میں خرچ کیاجاسکتاہے ۔ متاثرہ علاقوں کو دو زمروں میں تقسیم کیاگیاہے ۔ یعنی  براہ راست متاثرہ اور  بالواسطہ طورپر متاثرہ علاقہ ۔ براہ راست متاثرہ علاقے ، وہ علاقے ہیں جہاں کھدائی ، کان کنی ، دھماکے کرنے ، فضلے وغیرہ کو ٹھکانے لگانے جیسے براہ راست کان کنی سے متعلق کارروائیاں کی جاتی ہیں اوربالواسطہ طورپر متاثر ہونے والے علاقے وہ علاقے ہیں جہاں مقامی آبادی پر، کان کنی سے متعلق کارروائیوں کے نتیجے میں اقتصادی ، سماجی اور ماحولیات کے لحاظ سے نقصان دہ اثرپڑتاہے ۔ اس کے علاوہ ، جمع شدہ رقم اور ڈی ایم ایف کے تحت خرچ کی گئی رقم کے بارے میں ریاست کے لحاظ سے معلومات ضمیمہ -1میں فراہم کی گئی ہے ۔
ضمیمہ -1
فروری 2022تک ڈی ایم ایف کی صورتحال
|
|
نمبرشمار
|
|
ریاست
|
|
ڈی ایم ایف کے تحت جمع کی گئی کل رقم 
|
|
رقم جوخرچ کی گئی 
|
|
1
|
|
آندھراپردیش
|
|
1456.61
|
|
450.28
|
|
2
|
|
چھتیس گڑھ
|
|
8628.65
|
|
5894.22
|
|
3
|
|
گوا
|
|
225.74
|
|
43.02
|
|
4
|
|
گجرات
|
|
1091.37
|
|
429.95
|
|
5
|
|
جھارکھند@
|
|
8099.41
|
|
3871.82
|
|
6
|
|
کرناٹک
|
|
3221.34
|
|
1317.00
|
|
7
|
|
مہاراشٹر
|
|
2900.39
|
|
1351.66
|
|
8
|
|
مدھیہ پردیش
|
|
4726.25
|
|
2236.71
|
|
9
|
|
اڈیشہ
|
|
17428.70
|
|
8683.72
|
|
10
|
|
راجستھان
|
|
6006.19
|
|
2371.95
|
|
11
|
|
تمل ناڈو
|
|
941.52
|
|
586.67
|
|
12
|
|
تلنگانہ @
|
|
3336.26
|
|
2178.91
|
|
13
|
|
آسام|
|
94.50
|
|
33.13
|
|
14
|
|
بہار|
|
100.47
|
|
6.38
|
|
15
|
|
ہماچل پردیش
|
|
232.00
|
|
26.61
|
|
16
|
|
جموں وکشمیر
|
|
42.04
|
|
14.75
|
|
17
|
|
کیرالہ$
|
|
36.08
|
|
0.00
|
|
18
|
|
میگھالیہ
|
|
70.77
|
|
7.68
|
|
19
|
|
اتراکھنڈ
|
|
211.39
|
|
14.47
|
|
20
|
|
اترپردیش @
|
|
1093.67
|
|
471.20
|
|
21
|
|
مغربی بنگال
|
|
84.81
|
|
19.34
|
|
22
|
|
پنجاب|
|
133.28
|
|
0.00
|
|
23
|
|
ہریانہ|
|
42.51
|
|
14.91
|
|
Total
|
|
60203.96
|
|
30024.39
وزارت آیوش
اسٹریٹجک پالیسی یونٹ: آیوش شعبے کو مستقبل کے لئے تیار کرنے کے لئے وزارت آیوش کے ذریعہ شروع کیے گئے اقدامات میں سے ایک
نئی دہلی یکم نومبر :
آیوش شعبے کی منصوبہ بند اور منظم ترقی کا راستہ ہموار کرنے کے لئے وزارت آیوش اور ایم/ ایس انویسٹ انڈیا ایک اسٹریٹجک پالیسی یونٹ قائم کرنے کے لئے باہمی تعاون کریں گے۔ یہ مستقبل کے ان سمتوں کو طئے کرنے کے لئے وزارت کے شروع کردہ مختلف اقدامات میں سے ایک ہے جس میں آیوش سیکٹر کے اسٹیک۔ ہولڈنگ گروپس آگے بڑھ سکتے ہیں۔
ایس پی ایف بی کا قیام ایک ترقی پسند اقدام ہے جو آیوش کے نظام کو مستقبل کے لئے تیار کرے گا۔ یہ بیورو اسٹریٹجک اور پالیسی سازی کے اقدامات میں وزارت کی مدد کرے گا جو اس شعبے کی مکمل صلاحیت تک پہنچنے اور ترقی اور سرمایہ کاری کو تحریک دینے میں مدد فراہم کرے گا۔ ایک ایسے وقت میں جب کووڈ 19 وبائی بیماری دنیا بھر کے لوگوں کی صحت سے متعلق رویوں پر انمٹ نقوش چھوڑ رہی ہے ، اس طرح کی حکمت عملی یونٹ آیوش سیکٹر کے اسٹیک ہولڈنگ گروپوں کے لئے بے حد مددگار ثابت ہوسکتی ہے۔
پروجیکٹ میں شراکت دار کی حیثیت سے ایم / ایس انویسٹ انڈیا بیورو کے ورک پلان کو مرتب کرنے اور اپنے مختصر اور طویل مدتی اہداف کی وضاحت کے لئے وزارت کے ساتھ بڑے پیمانے پر تعاون کرے گا۔ انوسٹ انڈیا، وزارت آیوش کے منصوبوں پر عمل درآمد کے لئے اعلی تربیت یافتہ اور ماہر وسائل تعینات کرے گا۔
ایس پی ایف بی کے ذریعہ انجام دی جانے والی سرگرمیوں میں درج ذیل امور شامل ہیں:
- علم کی تخلیق اور بندوبست،
- اسٹریٹجک اور پالیسی سازی کی حمایت ،
- اسٹیٹ پالیسی بینچ مارکنگ: ہندوستان میں آیوش سیکٹر کے سلسلے میں یکساں رہنما خطوط / قواعد وضع کرنے کے لئے اسٹیٹ پالیسی بینچ مارکنگ ۔
- سرمایہ کاری کی سہولت: سرمایہ کاری کے معاملات اور مفاہمت ناموں پر عمل آوری اور ان کی سہولت کاری اور مختلف محکموں ، تنظیموں اور ریاستوں کے مابین ہم آہنگی۔
- مسئلہ کا حل: انویسٹ انڈیا کمپنیوں اور دیگر اداروں کے ساتھ ریاستوں میں اور مختلف ذیلی شعبوں میں مسئلے کے حل پر کام کرے گا۔
وزارت آیوش سرمایہ کاری کی تجویز ، اجراء اور سوالات کے جواب میں بیورو کی مدد کرے گی اور تفویض کردہ سرگرمیاں انجام دینے کے لئے انویسٹ انڈیا کو مالی مدد فراہم کرے گی۔ وزارت مختلف اسٹیک ہولڈرز جیسے صنعتی اداروں، وزارت سے وابستہ اداروں اور صنعتی نمائندگی کے ساتھ تعلقات قائم کرنے میں بیورو کی مدد بھی کرے گی۔
ایس پی ایف بی اقدامات کے سلسلے میں جدید ترین ہے - جیسے پورے سیکٹر کے لئے آیوش گرڈ کے نام سے جامع آئی ٹی بیک بون کا قیام ، جدید خطوط پر آیوش تعلیم کا راستہ ہموار کرنا ، آئی سی ڈی فریم ورک میں تشخیصی اور اصطلاحات کے لئے آیوش سسٹم کے عالمی معیار تیار کرنا اور آیوش ڈرگس کنٹرول کے لئے ورٹیکل کا قیام کرنا جسے وزارت نے 21 ویں صدی میں حفظان صحت کی سرگرمیوں کے مرکزی مرحلے میں شامل کرنے کے لئے آیوش سسٹم کو اہل بنانے کے لئے شروع کیا تھا ، جن میں سے بہت سے پہلے ہی عمل درآمد کے مرحلے میں آگے بڑھ چکے ہیں۔
سال 2014 میں سات آیوش سسٹم کے لئے ایک خود مختار وزارت کے قیام کے بعد ان ہندوستانی طبی نظاموں کو تیز رفتار ترقی کی راہ پر گامزن کردیا گیا ہے۔ اس کے بعد چھ سالوں میں ان کی اس صلاحیت کو غیر معمولی پیمانے پر استعمال کیا گیا ہے جس سے ہندوستان میں صحت عامہ سے متعلق دیرینہ چیلنجوں سے نمٹنے میں کامیابی حاصل ہوئی ہے۔
سماجی انصاف اور تفویض اختیارات کی وزارت
مخنثوں کے لیے فلاحی اسکیمیں
نئی دہلی، 02 فروری 2022:
سماجی انصاف اور تفویض اختیارات کے وزیر مملکت جناب اے نرائن سوامی نے آج راجیہ سبھا میں ایک تحریری جواب کے تحت یہ اطلاع فراہم کی کہ سماجی انصاف اور تفویض اختیارات کی وزارت نے ایک اسکیم ’’اسمائل – حاشیے پر موجود افراد کو روزگار اور کاروبار کے ذریعہ مدد‘‘ وضع کی ہے، جس میں ایک ضمنی اسکیم – ’مخنث افراد کی فلاح و بہبود کے لیے جامع بازآبادکاری‘ بھی شامل ہے۔ یہ ضمنی اسکیم مخنث افراد کے لیے بازآبادکاری، طبی سہولت اور امداد کی فراہمی، مشاورت، تعلیم، ہنرمندی ترقیات، اقتصادی روابط فراہم کرانے پر توجہ مرکوز کرتی ہے۔
وزارت نے گریما گرہ نامی 12 پائلٹ شیلٹر ہوم شروع کیے: مخنث افراد کے لیے پناہ گاہ اور ان پناہ گاہوں کو قائم کرنے کے لیے کمیونٹی پر مبنی تنظیموں  کے لیے مالی تعاون فراہم کیا گیا۔ یہ پائلٹ پناہ گاہیں مہاراشٹر، گجرات، دہلی، مغربی بنگال، راجستھان، چھتیس گڑھ، تمل ناڈو، اڈیشہ اور بہار جیسی ریاستوں میں ہیں۔گریما گرہ کامقصد مخنث افراد کو خوراک، طبی نگہداشت اور تفریحی سہولتیں فراہم کرانا ہے۔
وزارت نے ریاستوں / مرکز کے زیر انتظام علاقوں کو ’مخنث فرد ایکٹ،2019‘ کی شرائط پر عمل آوری کے لیے تحریر کیا ہے۔
اس کے علاوہ، اسمائل اسکیم میں ڈائرکٹر جنرل آف پولیس کے تحت مخنث افراد کی تحفظاتی سیل کا بھی انتظام کیا گیا ہے جس کا مقصد مخنث افراد کے خلاف انجام دیے گئے جرائم کے مقدمات کی نگرانی کرنا اور اور ایسے جرائم کے بروقت اندراج، تفتیش اور قانونی کاروائی کو یقینی بنانا ہے۔وزارت ایکٹ کی شرائط کی عمل آوری کے لیے ریاستوں / مرکز کے زیر انتظام علاقوں کو وقتاً فوقتاً ایڈوائزری جاری کرتی ہے۔
بجلی کی وزارت
ہندوستانی تیر انداز ورلڈ کپ مرحلہ 3 کے لئے پیرس روانہ
این ٹی پی سی لمیٹڈ نے ہندوستان بھر میں تیراندازی کی مکمل ترقی کے لئے آرچرری ایسوسی ایشن آف انڈیا  کے ساتھ شراکت کی ہے
این ٹی پی سی کا مقصد ہندوستانی نوجوانوں کو اپنی صلاحیتوں کو ظاہر کرنے اور تیر اندازی کے میدان میں ہندوستان کی ساکھ کو بلند کرنے کے لئے ایک پلیٹ فارم مہیا کرنا ہے
ہندوستانی تیر انداز دیپیکا کماری ، کومالیکا باری ، انکیتا بھکت اور مدھو ویدوان کے علاوہ دروناچاریہ ایوارڈیافتہ پورنیما مہتو پر مشتمل خواتین کی ایک و رکنی نو خواتین کی ٹیم پیرس روانہ ہوگئی۔ وہ پیر 17 سے 19 جون 2021 تک پیرس میں ہونے والے ٹوکیو اولمپک کھیلوں کے فائنل کوالیفیئکیشن ٹورنامنٹ اور 20 تا 28 جون 2021 ورلڈ کپ مرحلہ 3 میں حصہ لیں گی۔
ہندوستان کی سب سے بڑی مربوط پاور کمپنی، این ٹی پی سی لمیٹڈ نے آرچرری ایسوسی ایشن آف انڈیا  کے ساتھ ہندوستان بھر میں تیراندازی کی مکمل ترقی اور عالمی پلیٹ فارم پر ہندوستانی تیر اندازی کو مزید فروغ دینے کے لئے ساجھیداری کی ہے۔ اس ساجھے داری کے ذریعے این ٹی پی سی کا مقصد ہندوستانی نوجوانوں کو اپنی صلاحیتوں کو ظاہر کرنے اور تیر اندازی کے میدان میں ہندوستان کی ساکھ کو بلند کرنے کے لئے ایک پلیٹ فارم مہیا کرنا ہے۔
ڈائریکٹر  این ٹی پی سی جناب دلیپ کمار پٹیل نے ہندوستانی تیر انداز ٹیم سے نیک خواہشات کا اظہار کیا ہے۔ این ٹی پی سی نہ صرف تیراندازوں کو عمدگی حاصل کرنے میں مددگار ہے بلکہ خاص طور پر موجودہ مشکل حالات میں ایک روشن مستقبل کے لئے نئی صلاحیتوں کی پرورش اور فروغ میں بھی معاونت کر رہا ہے۔
ہالینڈ میں ہونے والی ورلڈ چیمپیئنشپ میں عمدہ کارکردگی کے بعد سلور میڈل حاصل کرنے والی مردوں کی ریکروو ٹیم جن میں تیر اندازی کرنے والے اتانو داس ، ترون دیپ رائے اور پروین رمیش جادھو شامل ہیں، بھی ورلڈ کپ کے تیسرے مرحلے میں شرکت کے لئے پیرس روانہ ہونے والیہے۔
گذشتہ دنوں ہندوستانی تیر انداز دیپیکا کماری ، اتانو داس ، انکیتا بھکت اور کومالیکا باری نے گوئٹے مالا میں تیر اندازی ورلڈ کپ  کے دوران شاندار کارکردگی پیش کی تھی۔ ویمنس اینڈ مینز انفرادی ریکروو ایونٹ میں دیپیکا کماری اور اتانوداس نے اپنے اپنے زمرے میں گولڈ میڈل حاصل کیا تھا۔
ہندوستان کی ترقی کی کہانی کو تقویت بخشتے ہوئے این ٹی پی سی ایک مستقل توانائی کمپنی بن کر ابھرنے کے لئے مستقل طور پر کوشاں ہے۔ ہندوستان کی ترقی میں معاونت کےعلاوہ این ٹی پی سی بڑے پیمانے پر اپنی برادریوں اور معاشرے کے لئے جامع ترقی کا ایک تائیدی ستون بھی رہا ہے۔ این ٹی پی سی نے ہندوستان میں کھیلوں کی ترقی میںمعاونت کی ہے اور تیر اندازی ایسوسی ایشن آف انڈیا کی سرپرستی میں اٹھنے والا قدم اس طویل پسندیدہ سفر میں ایک سنگ میل کی حیثیت رکھتا ہے۔
وزیراعظم کا دفتر
وزیر اعظم نے آئی آئی ٹی مدراس میں بندرگاہوں ، آبی گزرگاہوں اور ساحلوں کے لئے ٹیکنالوجی کے قومی سینٹر کے افتتاح کا خیر مقدم کیا
وزیر اعظم جناب نریندر مودی نے آئی آئی ٹی مدراس کے ڈسکوری سینٹر میں بندرگاہوں ، آبی گزرگاہوں اور ساحلوں کے لئے ٹیکنالوجی کے قومی سینٹر  کے افتتاح کا خیر مقدم کیا۔
 دو کروڑ روپے کی لاگت سے آرزو مند ساگر مالا پروگرام کے تحت قائم کیا گیا تھا ۔رول ماڈل سینٹر سائنسی اشتراک ،تعلیم ، اپلائیڈ تحقیق اور مقامی علاقائی قومی اور بین الاقوامی سطحوں پر ٹیکنالوجی کی منتقلی کے ذریعہ بحری سیکٹر میں چیلنجوں کا حل فراہم کرےگا ۔
وزیر اعظم نے جواب دیا :
’’@iitmadras میں این ٹی سی پی ڈبلیو سی بھارت کی بحری سیکٹر کی ترقی کو مستحکم کرے گا‘‘
https://pib.gov.in/PressReleasePage.aspx?PRID=1919209
وزارت دفاع
چھٹی اسکور پین آبدوز ‘واگشیر’ کو مجھگاؤں ڈاک لمیٹیڈ  ممبئی میں لانچ کیا گیا
ہندوستانی بحریہ کے پروجیکٹ 75 کی کلوری درجے کی آبدوزوں میں چھٹی اور آخری یارڈ 11880 کو آج مجھگاؤں ڈاک لمٹیڈ کے مغربی کنارے کنہوجی انگرے میں لانچ کیا گیا۔ ڈیفنس سکریٹری ڈاکٹر اجے کمار، اس تقریب میں مہمان خصوصی تھے اور بحریہ کی روایت کے مطابق یہ لانچ یا نام رکھنے کی رسم کوئی خاتون ادا کرتی ہیں۔ واگشیر کو شریمتی وینا اجے کمار نے لانچ کیا۔ اس تقریب میں بحریہ کے اعلیٰ افسران بشمول فلیگ آفیسر کمانڈنگ انچیف ویسٹرن نیول کمانڈ، وائس ایڈمرل اے بی سنگھ ، وائس چیف آف نیول اسٹاف وائس ایڈمرل ایس این گھورمَڑے اور وزارت دفاع  ہیڈ کوارٹرز اور ویسٹرن نیول کمانڈ ہیڈ کوارٹر ز کے اہلکار اور ڈائرکٹر جنرل ڈی ایل آر ما مینٹ، فرانس اور نیول گروپ، فرانس کے افسران شامل تھے۔
پروجیکٹ 75 کی پہلی آبدوز نومبر 2017 میں بحریہ میں شامل کی گئی تھی اور اس وقت اس پروجیکٹ کی چار آبدوزیں ہندوستانی بحریہ میں شامل ہیں۔ پانچویں آبدوز سمندری آزمائشوں سے گزر رہی ہے اور اس سال سونپی جا سکتی ہے۔ چھٹی آبدوز کئی آلات کے ہاربر ٹرائل سے ٹرائل سے گزر چکی۔ اس کے بعد عملہ آبدوز کو اگلے مرحلے کی سمندری آزمائشوں کے لئے لے جائے گا اور اس کے بعد اگلے سال کے آخر تک اسے ہندوستانی بحریہ کے حوالے کر دیا جائے گا۔
بندرگاہوں، جہاز رانی اور آبی راستوں کی وزارت
بندرگاہوں اور جہازرانی کے علاوہ آبی شاہراہوں کے مرکزی وزیر مملکت شانتنو ٹھاکر نے کولکتہ کے سیاماپرساد مکھرجی پورٹ پر تین پروجیکٹوں کا افتتاح کیا
نئی دہلی 07 ستمبر2021: بندرگاہوں اور جہازرانی کے علاوہ آبی شاہراہوں کے مرکزی وزیر مملکت شانتنو ٹھاکر نے آج کولکتہ کے سیاما پرساد مکھرجی پورٹ کے نیتا جی سبھاش ڈوک پر تین پروجیکٹوں کا افتتاح کیا اور قوم کو یہ تینوں پروجیکٹ وقف کئے ۔ان پروجیکٹوں میں ایک کروڑ روپے سے زیادہ کی لاگت سے تیار کی جانے والی ایک نئی کینٹین عمارت ،21.44 کروڑروپے کی لاگت سے دھوبی تال اور برکلئن علاقے میں سڑکوں نیز ڈرین اور فٹ پاتھ کی تعمیر اور 18.13 کروڑروپے کی لاگت سے کانتا پکور شیڈ علاقے میں سڑکیں اور ڈرینج سسٹم وغیرہ شامل ہیں۔
وزیر موصوف نے کہا کہ نئی جدید کینٹین کی عمارت کی سہولت سے اسٹاف کی صلاحیت کو بہتر بنانے میں مدد ملے گی اور کینٹین کی پروڈکٹوٹی میں اضافہ ہوگا۔ انہوں نے کہا کہ سڑکوں کے دو پروجیکٹوں سے ٹریفک کی بھیڑ بھاڑ کو کم کرنے میں مدد ملے گی۔ گاڑیوں کی بلارکاوٹ نقل وحمل میں مدد حاصل ہوگی۔ ایس ایم پی کے لئے تیز کنکٹوٹی میں مددملے گی جبکہ ڈرینج نیٹ ورک کی تعمیر سے پانی کے جمع ہونے کو کم کرنے میں مددملے گی۔
ایس ایم پی کے چیئر مین جناب ونت کمار نے ڈوک پر وزیر موصوف کا خیر مقدم کیا ۔ وزیر موصوف نے کھدر پور ڈوک کامعائنہ کیا اور بنیادی ڈھانچے کے علاوہ آئندہ پروجیکٹوںکا جائزہ لیا۔ انہیں ڈوک پر آئندہ کے پروجیکٹوں کے بارے میں جانکاری دی گئی ۔
جناب ٹھاکر نے کولکتہ ڈوک سسٹم اور ہلدیہ ڈوک کمپلیکس کے محکموں کے چیئر مین ، ڈپٹی چیئرمین اور ہیڈس کے ساتھ ایک جائزہ میٹنگ بھی کی ۔ انہیں کولکتہ ڈوک اور ہلدیہ ڈوک کے جاری پروجیکٹوںسمیت مختلف سرگرمیوں کے بارے میں بھی مطلع کیا گیا ۔ جناب ٹھاکر نے ایس ایم پی کولکتہ خصوصاََ ایس ایم پی کولکتہ پر جدید ترقیاتی پروجیکٹوں کو سراہا ۔
صدر جمہوریہ کا سکریٹریٹ
صدر جمہوریہ ہند نے 13 ویں قومی یومِ رائے دہندگان کی تقریبات میں شرکت کی
صدر مرمو نے تمام شہریوں پر زور دیا کہ وہ ووٹنگ کو قوم کی تعمیر میں اپنا حصہ سمجھیں
صدر جمہوریہ ہند محترمہ دروپدی مرمو نےنئیدہلیمیںآج  13 ویں قومی یومِ رائے دہندگان کی تقریبات سے خطاب کیا۔ اسموقعپرصدرجمہوریہنے 2022 کےدورانانتخاباتکےانعقادمیںشاندارکارکردگیکامظاہرہکرنےوالےریاستیاورضلعیسطحکے افسران کو سال 2022 کے لیے قومی ایوارڈ سے نوازا۔ اس موقع پر اہم اسٹیک ہولڈروں جیسے سرکاری میڈیا اور مواصلاتی اداروں اور دیگر محکموں کو ووٹروں کی آگاہی کے لیے ان کے قابل قدر کردار پر قومی ایوارڈ بھی پیش کیے گئے۔
تقریب سے خطاب کرتے ہوئے صدر جمہوریہ نے کہا کہ دستور ساز اسمبلی کے ارکان نے شہریوں کی دانشمندی پر بے پناہ اعتماد کا اظہار کیا اور بالغ رائے دہی کی بنیاد پر انتخابات کا انعقاد کیا۔ بھارت کے لوگوں نے اپنے عقیدے کو سچ ثابت کیا ہے۔ بھارت کی جمہوریت کو دنیا کی سب سے بڑی، متحرک اور مستحکم جمہوریت کے طور پر احترام کیا جاتا ہے۔
صدر مملکت نے کہا کہ گذشتہ سات دہائیوں کے دوران انتخابی عمل کے ذریعے ہمارے ملک میں سماجی انقلاب ممکن ہوا ہے۔ یہ ہماری جمہوریت کی ایک بڑی کامیابی ہے کہ دور دراز علاقوں میں رہنے والا عام ووٹر یہ محسوس کرتا ہے کہ کون ملک یا ریاست پر حکمرانی کرے گا اور وہ کس طرح حکومت کرے گا اس کا فیصلہ کرنے میں اس کا اہم کردار ہے۔ انھوں نے کہا کہ ہماری جمہوریت آئین میں درج سماجی، معاشی اور سیاسی انصاف کے مقاصد کے حصول کی جانب مسلسل آگے بڑھ رہی ہے۔ انھوں نے اس اعتماد کا اظہار کیا کہ الیکشن کمیشن اور دیگر تمام شرکاکی مشترکہ کوششوں سے جمہوریت مضبوط ہوگی۔
صدر جمہوریہ نے کہا کہ ووٹروں کی حوصلہ افزائی کے لیے الیکشن کمیشن کا نصب العین ’کوئی بھی ووٹر پیچھے نہ رہ جائے‘ قابل ستائش ہے۔ یہ جملہ تمام ووٹروں کے لیے ووٹنگ کے عمل کو آسان بنانے کے لیے الیکشن کمیشن کے مقصد کی وضاحت کرتا ہے۔ انھوں نے کہا کہ اس سال کے قومی یومِ رائے دہندگان کا موضوع ’ووٹنگ جیسا کچھ نہیں، میں یقینی طور پر ووٹ دیتا ہوں‘ ووٹروں کی عہد بستگی کو ظاہر کرتا ہے۔ الیکشن کمیشن اور ووٹروں کا مشترکہ تعاون ہمارے ملک کے انتخابی عمل کو مضبوط بناتا ہے۔ انھوں نے تمام شہریوں پر زور دیا کہ وہ ووٹنگ کو قوم کی تعمیر میں اپنا حصہ سمجھیں اور ’قوم کی بالادستی‘کے جذبے کے ساتھ ووٹ دیں۔
صدر جمہوریہ نے کہا کہ یہ ہمارے انتخابی عمل اور ہماری جمہوریت کی ایک بڑی کامیابی ہے کہ جمہوری عمل میں خواتین کی فعال شرکت میں مسلسل اضافہ ہو رہا ہے۔ 2019 کے عام انتخابات میں خواتین ووٹروں کی تعداد مردوں کے مقابلے میں قدرے زیادہ تھی۔ یہ حقیقت بھی قابل ذکر ہے کہ ہماری پارلیمنٹ کی تاریخ میں پہلی بار دونوں ایوانوں نے مل کر خواتین ارکان پارلیمنٹ کی تعداد سو سے تجاوز کی ہے۔ گرام پنچایت سے لے کر پارلیمنٹ تک، خواتین اہم کردار ادا کر رہی ہیں۔ ان کی شرکت اور تعداد میں مزید اضافہ ہونا چاہیے۔
صدر جمہوریہ کو اعلیٰ انتخابی کمشنر جناب راجیو کمار کی جانب سے ’پہلے شہری کا انتخاب - بھارت کے صدارتی انتخابات کی ایک تصویری کرونیکل‘کے عنوان سے کتاب کی پہلی نقل موصول ہوئی۔ یہ کتاب ملک میں صدارتی انتخابات کے تاریخی سفر کی جھلک پیش کرتی ہے۔
سال 2011 سے ہر سال 25 جنوری کو الیکشن کمیشن آف انڈیا کے یوم تاسیس یعنی 25 جنوری 1950 کو ملک بھر میں قومی یومِ رائے دہندگان منایا جاتا ہے۔ اس جشن کا بنیادی مقصد شہریوں میں انتخابی بیداری پیدا کرنا اور انھیں انتخابی عمل میں حصہ لینے کی ترغیب دینا ہے۔ قومی یومِ رائے دہندگان، ووٹروں کے اندراج کو آسان بنانے کے لیے بھی استعمال کیا جاتا ہے، خاص طور پر نئے اہل نوجوان ووٹروں کے اندراج کی۔
صدر جمہوریہ کی تقریر دیکھنے کے لیے یہاں کلک کریں ۔
وزارت دفاع
چین کی سرحد کے ساتھ ساتھ ٹرانسپورٹیشن
نئی دہلی، 15 جولائی 2019/ سرحد کے ساتھ ساتھ دفاعی تیاریوں میں اضافہ کرنے اور سڑکوں کی تعمیر، اہم ریلوے لائنیں بچھانے نیز ہر موسم میں مواصلاتی رابطہ کو یقینی بنانے سمیت سرحدی علاقوں میں بڑے پیمانے اور جمع طریقہ سے اہم دفاعی بنیادی ڈھانچے تعمیر کئے جارہے ہیں۔
اس کے مطابق 14545 کلو میٹر طویل 272 سڑکوں کی تعمیر/ حالت کو بہتر بنانے کی عرضی سے 5 برسوں یعنی 19-2018 سے 23-2022 تک کے لئے بارڈر روڈز آرگنائزیشن کے ورک پلان سے متعلق طویل مدتی کارروائی سےمتعلق طویل مدتی نظر ثانی کی گئی ہے۔
272 سڑکوں میں سے دفاعی اہمیت کے حامل 3323.57 کلو میٹر طویل 61 سڑکوں کی شناخت کی گئی ہے۔ 2304.65 کلو میٹر طویل سڑکوں کا کام مکمل ہوگیا ہے اور باقی ماندہ سڑکوں پر کام جاری ہے۔
مزید برآں عملی ضرورتوں کی تکمیل کےعلاوہ مذکورہ بالا سڑکوں کی تکمیل سے ان سرحدی علاقوں تک رسائی میں اضافہ ہوگا جہاں سرحدی بنیادی ڈھانچہ اور فارورڈ کنکٹی ویٹی کافقدان ہے۔
۔۔۔۔۔۔۔۔۔۔
م ن۔ ش س ۔ ج۔
U- 3121
(Visitor Counter : 36
وزارت دفاع
آرڈننس فیکٹریوں میں عملے کی قلت
نئی دہلی، 8 جولائی / رکشا راجیہ منتری جناب شری پد نائک نے آج راجیہ سبھا میں جناب امر سنگھ کے تحریری جواب میں بتایا ہے کہ آرڈننس فیکٹروں میں موجودہ عملے کی تعداد اور آپریشنل اسامیوں میں فرق پایا جاتا ہے ، جس کے نتیجے میں 110000 عملے کی تعداد کے مقابلے میں 27763 اسامیاں خالی ہیں ۔ 27763 خالی اسامیوں میں سے تقریباً 87.5 فی صد اسامیاں تکنیکی نوعیت کی ہیں ۔
خالی اسامیوں کی گنجائش نکلنا اور انہیں پُر کیا جانا ایک جاری و ساری عمل ہے ۔ خالی اسامیوں کو وقتاً فوقتاً ضرورت کی بنیاد پر ، درکار قواعد و ضوابط کے مطابق پُر کیا جاتا ہے ۔ او ایف بی نے حال ہی میں 2668 صنعتی ملازمین بھرتی کئے ہیں ، 188 گروپ بی کے افسران اور 12 گروپ اے کے افسران بھرتی کئے ہیں ۔ اس کے علاوہ ، او ایف بی نے 378 غیر صنعتی ملازمین اور 692 گروپ بھی افسران کی بھرتی کو بھی منظوری دی ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.2932
(Visitor Counter : 32
وزارت خزانہ
انکم ٹیکس محکمہ نے حیدرآباد میں تلاشی لی
نئی دہلی، 31 مارچ 2021: انکم ٹیکس محکمہ نے حیدرآباد شہر کے نیم شہری علاقے یاد گری گٹا اور آس پاس کے علاقوں میں ریئل اسٹیٹ کے کاروبار سے وابستہ دو ریئل اسٹیٹ ڈیولیپرس کے یہاں چھاپے مارے۔ یہ دونوں ڈیولیپرس پلاٹ کی خرید و فروخت اور اپارٹمنٹس کے تعمیراتی کاموں سے وابستہ تھے۔
چھاپے ماری کے دوران کئی مشتبہ دستاویزات برآمد ہوئے جن میں ہاتھ سے لکھے کھاتے، سمجھوتے وغیرہ شامل ہیں جو بغیر حساب کے لین دین کی جانب اشارہ کرتے ہیں۔ ان دستاویزات کو ضبط کر لیا گیا ہے۔ اس دوران مخصوص سافٹ ویئر اور دیگر الیکٹرانک آلات میں موجود معلومات کو بھی محکمہ نے حاصل کر لیا ہے۔ یہ ڈیولیپرس متعین رجسٹر شدہ قیمت سے اوپر رقم بطور نقد وصول کرتے تھے اور ایسے پیسوں کا استعمال زمین کی خریداری اور دیگر ضمنی کاروباری اخراجات پر خرچ کرتے تھے۔
چھاپے ماری اور تلاشی مہم کے دوران 11.88 کروڑ روپئے کی بغیر حساب کی نقد رقم اور 1.93 کروڑ روپئے کے بقدر سونے کے زیورات ضبط کیے گئے ہیں۔ چھاپے ماری کی کاروائی کے دوران گذشتہ 6 برسوں میں تقریباً 700 کروڑ روپئے کے بقدر بغیر حساب نقدی لین دین کے ثبوت حاصل ہوئے ہیں، جو کہ ٹیکس کے قابل رقم ہے۔
آگے کی تفتیش جاری ہے۔
وزیراعظم کا دفتر
وزیر اعظم نے نوجوانوں کو جی 20 یونیورسٹی کنیکٹ کے فائنل میں حصہ لینے کے لیے مدعو کیا
اس پہل قدمی سے متعلق لنکڈ اِن پوسٹ ساجھا کی
وزیر اعظم جناب نریندر مودی نے نوجوانوں سے اس مہینے کی 26 تاریخ کو جی 20 یونیورسٹی کنیکٹ کے فائنل میں حصہ لینے کے لیے کہا ہے۔
انہوں نے ’’جی 20 یونیورسٹی کنیکٹ – ہماری یووا شکتی کی حوصلہ افزائی‘‘ کے عنوان سے ایک لنکڈ اِن پوسٹ بھی شیئر کی۔
جناب مودی نے ایکس پر پوسٹ کیا:
’’میرے نوجوان دوستو،
میں اس مہینے کی 26 تاریخ کو جی 20 یونیورسٹی کنیکٹ کے فائنل میں آپ کی شرکت کو لے کر پرجوش ہوں۔ گذشتہ برسوں میں، جی20 یونیورسٹی کنیکٹ بھارت کی جی20 صدارت کے ترجیحاتی شعبوں کو اجاگر کرنے والے ایک زبردست فورم کے طور پر ابھرا ہے۔
میں مختلف موضوعات پر نظریات کے باہم تبادلے کو لے کر پرجوش ہوں۔
https://www.linkedin.com/pulse/g20-university-connect-encouraging-our-yuva-shakti-narendra-modi/?published=t. ‘‘
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا ہے کہ سائنس اور ٹیکنالوجی کے محکمے کے تحت 200 ایوارڈز کو معقول شکل دی گئی ہے
مختلف ایجنسیوں نے ان میں سے کچھ ایوارڈز پر ناکافی رہنما خطوط، صوابدیدی اہلیت،تشخیص اور انتخاب کے معیار کے ذریعے کارروائی کی تھی
سائنس اور ٹیکنالوجی کےمرکزی وزیر مملکت  ، ارضیاتی سائنس کے وزیر مملکت ،پی ایم او،عملے اور عوامی شکایات ، پنشن، ایٹمی توانائی اور خلاء کےوزیر مملکت ڈاکٹر جتیندر سنگھ نے کہا کہ ، سائنس اور ٹیکنالوجی کے شعبہ کے تحت 200 ایوارڈز کو معقول شکل دی گئی ہے ۔
آج لوک سبھا میں ایک سوال کے تحریری جواب میں، ڈاکٹر جتیندر سنگھ نے کہاکہ مختلف ایجنسیوں نے ان میں سے کچھ ایوارڈز پر ناکافی رہنما خطوط، صوابدیدی اہلیت، تشخیص اور انتخاب کے معیار کے ذریعے کارروائی کی تھی۔
ڈاکٹر جتیندر سنگھ نے کہا کہ معقولیت کا وسیع مقصد اور منتخب ایوارڈز کو ختم کرنے کا مقصد دوہرے معیار سے بچنا، وسیع تر مقاصد، شفافیت اور کارکردگی میں بہتری لانا تھا۔انہوں نے مزید کہا کہ ایوارڈ کے رہنما خطوط، ثانوی تحقیق اور بہترین طریقوں کے تجزیے کے دوران، یہ بات سامنے آئی ہے کہ مختلف ایوارڈز کے لیے ایوارڈ دینے کے عمل میں معیار کا فقدان رہاہے اور اس کا معاشرے کے ساتھ ساتھ سائنس اور ٹیکنالوجی کے ماحولیاتی نظام پر مطلوبہ اثر نہیں ہورہا ہے۔
ڈاکٹر جتیندر سنگھ نے اس بات پر زور دیا کہ زیادہ شفافیت، مقاصد، کارکردگی اور موجودہ ایوارڈز کی حیثیت کو بڑھانے کے ساتھ ایوارڈز کو معقول بنانے سے سائنسی برادری کے حوصلے کو فروغ حاصل ہوگا۔
امور داخلہ کی وزارت
جموں و کشمیر اور لداخ میں شروع کیے گئے پروجیکٹ
وزیر مملکت برائے امورِ داخلہ جناب نتیا نند رائے نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
حکومت جموں و کشمیر  اور حکومت لداخ کے ذریعے فراہم کی گئی معلومات کے مطابق، سال 2019 سے جموں و کشمیر اور لداخ میں متعدد شعبوں/اسکیموں کے تحت بالترتیب 141815 اور 17556 نئے کام/پروجیکٹ شروع کیے گئے ہیں۔
مرکز کے زیر انتظام علاقہ جموں و کشمیر اور مرکز کے زیر انتظام علاقہ لداخ میں ان کاموں/پروجیکٹوں کو مکمل کرنے کے لیے بالترتیب 27274.00 کروڑ روپے اور 3097.14 کروڑ روپے کی رقم فراہم کی گئی ہے۔
مرکز کے زیر انتظام علاقہ جموں و کشمیر اور مرکز کے زیر انتظام علاقہ لداخ میں دیہی آبادی کے غلبہ والے علاقوں کے لیے بالترتیب 19142.63 کروڑ روپے اور 1810.97 کروڑ روپے کی رقم جاری کی گئی ہے۔
کانکنی کی وزارت
کان کنی کے شعبہ میں ترقی کےلئے مختلف ملکوں کے ساتھ مفاہمت نامے پر دستخط
نئی دہلی،21 مارچ ،2022
بھارتی حکومت میں کان کنی کی وزارت نے جمہوریہ مالی،حکومت مراکش،جمہوریہ پیرو،جمہوریہ زمبابوے،بولیویا کی کثیر قومی ریاست،برازیل کی وفاقی جمہوریہ،برٹش کولمبیا کی توانائی اور کان کنی کی وزارت،جمہوریہ چلی،فلوریڈا انٹرنیشنل یونیورسٹی بورڈ آف ٹرسٹیز اپنے شعبہ ارتھ اینڈ انوائرمنٹ، کالج آف آرٹس ، سائنسز اینڈ ایجوکیشن، ریاستہائے متحدہ امریکہ کی جانب سے اور روزبوئلوجیا  روسی فیڈریشن کے قوانین کے تحت شامل ایک قانونی ادارے کے ساتھ تکنیکی تبادلے اور کان کنی کے شعبے کی ترقی سے متعلق مفاہمت ناموں پر دستخط کیے ہیں۔
کان کنی کی وزارت نے معدنی تحفظ اور ترقی کے قواعد  2017 کے باب-پنجم ، کے تحت دفعات بنا کر پائیدار کان کنی کو نافذ کیا ہے۔ ایم سی ڈی آر کا قاعدہ 35 کان کنوں کے ذریعہ اپنائے گئے پائیدار کان کنی کے طریقوں کی بنیاد پر کان کنی کی لیزوں کی ستارہ درجہ بندی فراہم کرتا ہے۔
ایم سی ڈی آر ، 2017 کے قاعدہ 35 کے تحت اسٹار ریٹنگ کو لازمی قرار دیا گیا ہے اور ہر کان کنی لیز ہولڈر کو پچھلے مالی سال کے لیے ہر سال یکم جولائی سے پہلے مذکورہ قواعد کے قاعدہ 34اے کے مطابق مائننگ لیز کی ڈیجیٹل تصاویر کے ساتھ آن لائن سیلف اسیسمنٹ رپورٹ ریجنل کنٹرولر یا انڈین بیورو آف مائنز کے مجاز افسر کو جمع کرانی ہوگی۔
اس کے علاوہ ،ایم سی ڈی آر ،2017 کے قواعد 35کے تحت کان کنی کے ہر ہولڈر کو کان کنی کے عمل کے آغاز کی تاریخ سے چار سال کی مدت کے اندر کم از کم تھری اسٹار ریٹنگ حاصل کرنی ہوگی اور اس کے بعد سال در سال کی بنیاد پر اس کو برقرار رکھنا ہوگا۔
آج راجیہ سبھا میں ایک تحریری جواب میں کوئلہ، کانوں اور پارلیمانی امور کے مرکزی وزیر جناب پرہلاد جوشی نے یہ معلومات دی۔
کارپوریٹ امور کی وزارتت
کابینہ نے کمپنیز  بل ، 2019 کو منظوری دی
نئی دہلی، 04 مارچ / مرکزی کابینہ نے وزیراعظم جناب نریندر مودی کی قیادت میں کمپنیز ایکٹ  بل ، 2019 کو کمپنیز ایکٹ ، 2013 میں ترمیم لانے کی غرض سے منظوری دے دی ہے ۔
مذکورہ بل اس ایکٹ کے تحت خطا کاریوں کے ، اُن معاملات میں ، جنہیں اصولی طور پر طےکیا جا سکتا ہے ، انہیں مجرمانہ قانون سے مستثنیٰ کر دے گا ، جو اب تک جعل سازی کے بغیر یا جس میں وسیع عوامی مفادات وابستہ نہیں ہوتے تھے ، وہ اس ایکٹ کے تحت مجرمانہ افعال گردانے جاتے تھے ۔ اس سے ملک میں فوجداری انصاف کے نظام میں پہلے سے مقدمات کی بہتات میں مزید اضافہ ہونے کے عمل کو روکا جا سکے گا۔ یہ بل قانون کی پابندی کرنے والی کمپنیوں کے لئے بھی آسانیاں فراہم کرے گا ۔
اس سے قبل ، کمپنیز  ایکٹ ، 2015 کے ذریعے مذکورہ قانون کی کچھ تجاویز میں ترامیم کی گئی تھیں تاکہ قانون کی مختلف تجاویز کے نفاذ کے سلسلے میں پیش آنے والی دقتوں کا سد باب کیا جا سکے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1041
(Visitor Counter : 59